stanford-oval/wikipedia huggingface dataset:
יישובי הכוכבים
ביקורת

בתקופת עריכת התוכנית נמצאו בהכנה בשטח ציר הגבעות, מספר גדול של תוכניות מפורטות להקמת יישובים חדשים ללא כל תיאום ביניהן. חלקן של תוכניות אלה היו כבר בשלבי ביצוע שונים. כאן התוכנית שירתה ראשית מטרות פוליטיות ולאחר מכן, את צורכי הדיור.
לטענת המתנגדים לתוכנית, היא סייעה למעשה לתהליך הפרבור המרוחק ועל ידי כך הגדילה את הפערים החברתיים במדינת ישראל. בנוסף, המעבר ליישובי הפרברים המרוחקים בישראל, לא היה תוצאה של ביזור מקומות תעסוקה אל יישובי השוליים. חלק ניכר מתושבי היישובים נאלצים לצאת אל מקומות התעסוקה בגוש דן ומתמודדים עם עומסי תנועה כבדים בשל כך.
לטענת מבקרי התוכנית, המעבר של קבוצות אוכלוסייה מהמעמד הבינוני-גבוה לפרברים המרוחקים מחריף את תהליך הסגרגציה בחברה הישראלית.
בבדיקה שנעשתה בשנת 2007 עלה כי מידת שביעות הרצון של התושבים מביתם החדש בדרך כלל גבוהה. השירותים המסופקים על ידי המדינה לעומת זאת, לוקים בחסר. כך למשל תושבים רבים התלוננו על חוסר בתחבורה ציבורית שאפיין את היישובים בתחילת דרכם, ועל שהקמת יישובי ציר הגבעות קדמה להקמת אזורי התעסוקה, מכאן שהמעבר ליישובים אלה לא נבע משיקולים של ביזור תעסוקה. כתוצאה מכך היקף היוממות לגוש דן ולערים סמוכות אחרות גבוה יחסית ומתבצע בעיקר ברכב פרטי.
קיים סינון תושבים בהליך קליטתם של מועמדים ליישובים הקהילתיים. הסינון הוא בראש ובראשונה כלכלי אך נושא גם מאפיינים חברתיים. במרבית היישובים אין רצון להגדיל את מספר המשפחות כדי לאפשר המשך שליטה על אופי היישוב. עם זאת, בשל המצב הביטחוני, הם תומכים בהוספת אוכלוסייה יהודית לאזור, ביישובים אחרים.
טענות להרחבת הפערים החברתיים בין היישובים החדשים לערים הוותיקות כגון רמלה ולוד
.
תוכנית המתאר הארצית 35 שנערכה במקביל להקמת "יישובי הכוכבים", המליצה למנוע הקמת יישובים חדשים עם בנייה צמודת קרקע. מהתוכנית עולה כי הפריסה של יישובים במרחב לא יעילה ואף מוטעית. מגמה זו גם מקבלת חיזוק בדו"ח מבקר המדינה המתריע מפני בזבוז כספי המדינה עקב קיומן של רשויות עצמאיות קטנות ולא יעילות.
מאפיין נוסף שלהם הוא הומוגניות גילאית של היישובים. כיוון שהיישובים אוכלסו על ידי מי שהיו זוגות צעירים בשנות השמונים והתשעים, הם מאופיינים נכון לעשור השני ושנות העשרים של המאה ה-21, באוכלוסייה גדולה של זוגות בשנות החמישים והשישים לחייהם, אשר ילדיהם הגיעו כבר לבגרות. דבר המביא למיעוט בילדים ביישובים אלו ולהתרוקנות מוסדות החינוך.
במהלך האינתיפאדה השנייה, פגעה הקרבה לקו הירוק וליישובי המשולש ביישובים אלה, והורידה מיוקרתם ומאיכות החיים של תושביהם. חלקם מגודרים ומוגנים על ידי כוחות צבא, ואחרים סבלו מעבירות פליליות כגנבות רכב. כמו כן, ביישובים הערביים עלו התנגדויות להפקעת האדמות מהם לצורך יישובים ודרכים. בין היתר הוקמה גדר הקפית סביב קציר, הוקמה גדר ההפרדה בין מתן לכפר חבלה הצמוד לה ממזרח ובין בת חפר לטול כרם והכפר שוויכה. בת חפר גם סבלה במהלך האינתיפאדה השנייה מירי ומהשלכת מטעני חבלה.
ביקורת > פגיעה בסביבה

בעת הצגת תוכנית הכוכבים, החלו אנשי החברה להגנת הטבע בהנהגת יואב שגיא במאבק נגדה. לטענתם התוכנית קודמה בגלל עלויות נמוכות וקצב הבנייה המהיר שלה. אך בנייה של בתים פרטיים צמודי קרקע על שטחים עצומים תפגע בריאות הירוקות האחרונות שנותרו באזור הצפוף ביותר במרכז ישראל, באתרים ארכאולוגיים ובעיקר במאגר מי התהום. יישובי תוכנית הכוכבים מוקמו מעל אקוויפר ירקון תנינים, המספק את רוב מי השתייה לאזור המרכז. הסכנה הייתה שלמאגר ייגרם נזק בלתי־הפיך, עקב החשש שמי הביוב של היישובים יחלחלו ישר למי התהום ויזהמו אותם, ויהיה צורך להקים מערכות טיהור יקרות למי הביוב. ציר הגבעות בנוי אבן גיר שדרכה מחלחלים מי הגשמים למאגר. חשש נוסף היה שהבנייה המסיבית תמנע ממרבית מי הגשמים לחלחל פנימה, המים יזרמו לים והמאגר ילך ויצטמק.
בנוסף עלתה הטענה שהקמת "יישובי הכוכבים" פגעה במסדרון האקולוגי בין הצפון למרכז ולדרום בישראל, אזור רחב שאפשר מעבר ותנועת חיות בר נחסם על ידי בנייה.
ראו גם

תוכנית המצפים בגליל
פיזור אוכלוסין
התיישבות
פרבר
לקריאה נוספת

פרופ' אלישע אפרת (1992). "התכנון והפיתוח של ציר הגבעות", המכון לחקר מדיניות קרקעית ושימושי קרקע, קק"ל.
מגנטוספירה

תרשים סכמטי של המגנטוספירה של כדור הארץ. רוח השמש נושבת משמאל לכיוון ימין.
הצד שפונה אל השמש ("יום") צר באופן יחסי, ואילו הצד הנגדי ("לילה") מכיל שובל ארוך מאד
שכבות המגנטוספירה. החלק החיצוני קרוי מגנטופאוזה, החלק הפנימי קרוי פלזמספירה
חגורות הקרינה - חגורות ואן אלן.
צילום על סגול מלוויין של הפלזמספירה
מגנטוספירה (באנגלית: Magnetosphere; ממגנט וספֵירה, הגם שצורתה אינה כדורית) היא אזור סביב גרם שמים, שקיימות בו תופעות הנגרמות או המושפעות עקב השדה המגנטי של אותו גרם שמים.
מגנטוספירה קיימת סביב כדור הארץ, וגם סביב כוכבי לכת אחרים בעלי שדה מגנטי משמעותי: צדק, שבתאי, אורנוס ונפטון.
השפעת השדה המגנטי של כדור הארץ מורגשת עשרות אלפי קילומטרים בחלל.
מדענים שיערו זמן רב את קיום המגנטוספירה של כדור הארץ - עקב קיומן של סערות גאומגנטיות. בשנת 1958 בוצעו ניסויים באמצעות לוויין המחקר אקספלורר 1 שהוכיח את קיומה של המגנטוספירה וגילה את חגורות הקרינה - חגורות ואן אלן.
בשנת 1959 הוצע השם מגנטוספירה על ידי האסטרופיזיקאי ממוצא אוסטרי תומאס גולד.
המגנטוספירה של כדור הארץ

המגנטוספירה של כדור הארץ היא אזור בחלל, שצורתו מושפעת מהשינויים בשדה המגנטי של כדור הארץ, מרוח השמש ומהשדה המגנטי הבין-פלנטרי. במגנטוספירה תערובת של יונים ושל אלקטרונים חופשיים, שמה שמחזיק אותה הם הכוחות המגנטיים והחשמליים - אשר השפעתם באזור זה רבה יותר מאשר כוחות הכבידה או כוחות אחרים.
צורת המגנטוספירה, למרות שמה, איננה כדורית: בצד הפונה אל השמש ("יום") המרחק אל גבול המגנטוספירה הוא כ-‎70,000‏ ק"מ (10 - 12 פעמים רדיוס כדור הארץ המסומן  R_{\mbox{E}}) ממרכז כדור הארץ. בצד הנגדי ("לילה") הצורה היא של קליע כ-‎ R_{\mbox{E}}‏ 15 ממרכז כדור הארץ, עם שובל בקוטר של ‎ R_{\mbox{E}}‏ 20 - 25, שנימתח
לכ-‎ R_{\mbox{E}}‏ ‎1,000‏, והדרך שבה השובל מסתיים איננה ידועה.
הגורמים העיקריים שמשפיעים על המגנטוספירה:
השדה המגנטי של כדור הארץ שעוצמתו 30 - 60 מיקרוטסלה על פני כדור הארץ, אך העוצמה הולכת ופוחתת ריבועית עם המרחק מכדור הארץ.
רוח השמש היא זרם של חלקיקי פלזמה הנעים במהירות של בין 300 ל-800 ק"מ לשנייה, ורובם פרוטונים (גרעיני מימן) חופשיים - חלקיקים בעלי מטען חיובי, ואלקטרונים - חלקיקים בעלי מטען שלילי. חלקיקים אלה טעונים בשדה מגנטי בין-פלנטרי שעוצמתו 2 - 5 ננוטסלה, ומקורו בעיקר מהשמש.
המגנטוספירה של כדור הארץ > שכבות ואזורים במגנטוספירה של כדור הארץ > מגנטופאוזה

מגנטופאוזה Magnetopause היא החלק החיצוני של המגנטוספירה. החלקיקים מרוח השמש הטעונים בשדה מגנטי בין-פלנטרי - אינם יכולים להתערבב עם חלקיקי הפלזמה הטעונים מהשדה המגנטי של כדור הארץ הנמצאים במגנטוספירה. המגנטופאוזה היא הגבול שבין שני סוגי החלקיקים.
המגנטוספירה של כדור הארץ > שכבות ואזורים במגנטוספירה של כדור הארץ > פלזמספירה

פלזמספירה Plasmasphere היא החלק הפנימי של המגנטוספירה - זה שקרוב לאטמוספירת כדור הארץ, מכילה פלזמה קרה עם אנרגיה נמוכה.
המגנטוספירה של כדור הארץ > שכבות ואזורים במגנטוספירה של כדור הארץ > חגורות הקרינה

לווייני המחקר הראשונים ששוגרו לחלל, גילו בשנת 1958 חגורות של קרינה עזה סביב כדור הארץ, שלא היו ידועות עד אז. אזורים אלה קרויים חגורות ואן אלן Van Allen belts. תחילה התגלו החגורות הפנימיות 700 - ‎10,000‏ ק"מ מעל פני כדור הארץ - המכילות בעיקר פרוטונים באנרגיה גבוהה, ולאחר מכן התגלו החגורות החיצוניות ‎13,000‏ - ‎65,000‏ קילומטרים מכדור הארץ - המכילות בעיקר אלקטרונים באנרגיה גבוהה.
המגנטוספירה של כדור הארץ > שכבות ואזורים במגנטוספירה של כדור הארץ > השובל המגנטי

מגנטוטייל Magnetotail - שובל מגנטי ארוך של חלקיקים טעונים - נוצר על ידי רוח השמש - בכיוון הנגדי לשמש, ואורכו רב מאוד. השובל המגנטי של כדור הארץ ארוך יותר מאשר הרדיוס של מסלול הירח סביב כדור הארץ.
המגנטוספירה של כדור הארץ > סערות גאומגנטיות

בעת פעילות מוגברת מאוד של השמש נגרמים שינויים מהירים בשדה המגנטי של המגנטוספירה מה שגורם לסערה גאומגנטית, שעלולה להשפיע על השדה המגנטי במקומות רבים, ובמקרים קיצוניים - אף לגרום הפרעות ללוויינים, לשידורי רדיו, לקווי מתח גבוה ועוד.
ראו גם

השדה המגנטי של כדור הארץ
חגורות ואן אלן
סערה גאומגנטית
רוח השמש
יונוספירה
זוהר הקוטב
הערות שוליים

↑  נעמה חלקון, השדה המגנטי של השמש משתנה עם הזמן ומנקודה לנקודה, וכתוצאה מכך יוצר כתמי שמש, סערות גיאומגנטיות וגם את זוהר הקוטב, באתר מכון דוידסון, ‏12 באוקטובר 2023
| 0 | 1 | 2 | 3 |
| --- | --- | --- | --- |
אטמוספירת כדור הארץ ושכבות נוספות (לא בקנה מידה)

|   ח                                      ל                                      ל  |   ח                                      ל                                      ל  |   |   |
|   ח                                      ל                                      ל  |   ח                                      ל                                      ל  | מגנטוספירה | מגנטופאוזה |
|   ח                                      ל                                      ל  |   ח                                      ל                                      ל  | מגנטוספירה |   |
| גאוקורונה | גאוקורונה | מגנטוספירה | פלזמספירה |
|  א                  ט                   מ                   ו                   ס                   פ                   י                   ר                   ה  | אקסוספירה  | מגנטוספירה | פלזמספירה |
|  א                  ט                   מ                   ו                   ס                   פ                   י                   ר                   ה  | תרמוספירה | יונוספירה | יונוספירה |
|  א                  ט                   מ                   ו                   ס                   פ                   י                   ר                   ה  | מזופאוזה |  |  |
|  א                  ט                   מ                   ו                   ס                   פ                   י                   ר                   ה  | מזוספירה |  |  |
|  א                  ט                   מ                   ו                   ס                   פ                   י                   ר                   ה  | סטרטופאוזה |  |  |
|  א                  ט                   מ                   ו                   ס                   פ                   י                   ר                   ה  | סטרטוספירה |  |  |
|  א                  ט                   מ                   ו                   ס                   פ                   י                   ר                   ה  | טרופופאוזה |  |  |
|  א                  ט                   מ                   ו                   ס                   פ                   י                   ר                   ה  | טרופוספירה |  |  |
כדור הארץ 
| --- | --- |
בקרת זהויות :  NLI: 987007543556505171  GND: 4132479-1  NDL: 00574730  NKC: ph122553
מרקוס שטנץ

| --- | --- |

מרקוס שטנץ, 2012
 לידה:  28 בפברואר 1965 (בן 59) גרמניה גרמניה 
 מוקד פעילות:  גרמניה 
 מקום לימודים:  בית הספר הגבוה למוזיקה וריקוד בקלן 
 שפה מועדפת:  גרמנית 
 
מרקוס שטנץ (בגרמנית: Markus Stenz;‏ 28 בפברואר 1965) הוא מנצח גרמני.
ביוגרפיה

שטנץ נולד בבאד נוינאהר-אהרוויילר ולמד בבית הספר הגבוה למוזיקה בקלן אצל פולקר ונגנהיין ובטנגלווד אצל ליאונרד ברנשטיין וסייג'י אוזאווה.
שטנץ כיהן כמנהל האמנותי של פסטיבל מונטפולצ'אנו בשנים 1989-1995, וכמנצח ראשי של הסינפונייטה של לונדון בשנים 1998-1994. בשנים 1998 עד 2004 שהה באוסטרליה כמנהל האמנותי והמנצח הראשי של התזמורת הסימפונית של מלבורן, שעמה יצא בשנת 2001 לסיור קונצרטים באירופה, הראשון שלה מעבר לגבולות אוסטרליה. מרקוס שטנץ מגלה עניין מיוחד במוזיקה בת זמננו. הוא נודע בתמיכתו במלחינים בני זמננו; בין השאר עבד עם המלחין הנס ורנר הנצה ומינה את ברט דן למלחין הבית של תזמורת מלבורן.
משנת 2003 עד שנת 2014 היה מנהל מוזיקלי כללי של עיריית קלן, ובתפקידו זה הוא כיהן כמנהל מוזיקלי באופרה של קלן וכמנצח ראשי בתזמורת גירצניך, הידועה גם בשם "התזמורת הפילהרמונית של קלן". בתקופת כהונתו, שהחלה באוקטובר 2005, נערכות הקלטות חיות בחברת ההקלטות של התזמורת, "!Go Live", המוצעות למכירה בו בלילה, חמש דקות מסוף הקונצרט, לקהל המאזינים. שטנץ ניצח על תזמורת גרצניך בהופעתה הראשונה ב"קונצרטי הפרום" בלונדון באוגוסט 2008.
שטנץ היה מנצח אורח קבוע בתזמורת הקונצרטחבאו המלכותית באמסטרדם, תזמורת פריז ותזמורת האלה במנצ'סטר. החל מ-2009 הוא מכהן כמנצח אורח ראשי של תזמורת האלה. בניצוחו הופיעו פסנתרנים מן השורה הראשונה, כמו ג'פרי לנקסטר ומיצוקו אושידה.
הוא עשה לו שם כמנצח על האופרות של הנס ורנר הנצה. הופעתו הראשונה בתיאטרון לה פניצ'ה בוונציה הייתה בהפקה של "אלגיה לאוהבים צעירים" של הנצה. כן ניצח שטנץ על הצגות בכורה נוספות של אופרות מאת הנצה, בהן Das Verratene Meer בדויטשה אופר ברלין, "ונוס ואדוניס" באופרה של בוואריה במינכן ו-L'Upupa und der Triumph der Sohnesliebe
בפסטיבל זלצבורג 2003.
הערות שוליים

↑  Richard Morrison (2008-08-16). "Taking the baton for >Gustav Mahler's Fifth Symphony". The Times. נבדק ב-2009-05-05.
↑  Geoff Brown (2008-08-25). "Proms 48 and 49: Gürzenich-Orchester/Stenz and NYOGB/Pappano at the Albert Hall/Radio 3". The Times. נבדק ב-2009-05-05.
↑  Stephen Bates (2008-02-21). "People". The Guardian. נבדק ב-2009-05-05.
↑  Hugh Canning (2003-08-31). "Up and away". The Times. נבדק ב-2009-05-05.
| 0 | 1 | 2 |
| --- | --- | --- |
| הקודם: פול קרוסלי | מנהלים מוזיקליים, הסינפונייטה של לונדון 1994 - 1998  | הבא: אוליבר נאסן |
| 0 | 1 | 2 |
| --- | --- | --- |
| הקודם: ג'יימס קונלון | מנצחים ראשיים, תזמורת גירצניך 2003 - 2014  | הבא: פרנסואה קסאבייה רות |
| --- | --- |
בקרת זהויות :  NLI: 987007339654705171  BIBSYS: 5030678  BnF: cb139881318 (data)  CiNii: DA11450268  GND: 134858298  ISNI: 0000 0000 5518 0951  LCCN: nr96003995  LNB: 000207879  MusicBrainz: 53b2eb8a-7ab6-4792-acd6-6959a61ff9a2  NKC: pna20211134361  SUDOC: 137071051  VIAF: 49417667   WorldCat (עם VIAF): 49417667
גן החיות של לה-פלש

| --- | --- |

 סוג:  גן חיות
 מיקום:  לה פלש, צרפתצרפת
 תקופת הפעילות:  1946–הווה (כ־78 שנים)
 שטח:  140 דונם
 מספר מינים:  160
 מספר פרטים:  1600
 בעלות:  סטפן קונאה
 מנהל:  Céline Talineau 
 קואורדינטות:  47°40′33″N 0°02′45″W﻿ / ﻿47.6758°N 0.0457°W﻿ / 47.6758; -0.0457
 האתר הרשמי של גן החיות
  (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי גן החיות של לה-פלש(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי גן החיות של לה-פלש(למפת פיי דה לה לואר רגילה) נאנט אנז'ה לאוואל לה מאן לה רוש סור-יון  ברטאן נורמנדי סאנטר- עמק הלואר  אקיטן החדשה מפרץ ביסקאיה גן החיות של לה-פלש(למפת פיי דה לה לואר מוגדלת) נאנט אנז'ה לאוואל לה מאן לה רוש סור-יון  ברטאן נורמנדי סאנטר- עמק הלואר  אקיטן החדשה מפרץ ביסקאיה גן החיות של לה-פלש
 
גן החיות של לה-פלש הוא גן חיות בשטח של 140 דונם אשר נפתח בשנת 1946 בלה-פלש, צרפת.
גן החיות הוא ביתם של כ-1,600 בעלי חיים המייצגים כ-160 מינים, והוא חבר בהאגודה האירופית של גני חיות ואקווריומים (EAZA) והאגודה העולמית של גני חיות ואקווריומים (WAZA). גן החיות של לה פלש הוא כיום אחד הפארקים הטבעיים ביותר בצרפת, עם 441,000 מבקרים בעונת 2017
משנת 2000 הוא השתתף בתוכנית הניטור לאוכלוסיות יונקים ימיים לאורך חופי צרפת. מאז שנת 2007 הוא תומך בארגון "Kalaweit", שמטרתו שמירה על גיבונים ועל בית הגידול שלהם באינדונזיה. מאז 2012 גן חיות נותן מימון לארגון הברזילאי "Projeto Tamandua" במטרה להפוך את המחקר הגלובלי הראשון על דוב נמלים זוטי.
בגן החיות קיימת אטרקציה ייחודית של השכרת לינה, כאשר הנוף הנשקף מהחדרים צופה ישירות לכלובי בעלי החיים
בחודש נובמבר 2017 נרכש גן החיות על ידי רשת פארקי השעשועים Looping Group, אשר מתכננת להשקיע עשרה מיליון יורו עד 2020 בפיתוח גן החיות תוך הרחבת קומפלקס מלון ומרפאה וטרינרית.
הערות שוליים

↑  Safari Lodge Hébergements du Zoo de la flèche (באנגלית)
| --- | --- |
בקרת זהויות :  ISNI: 0000 0001 2203 4568  LCCN: n2004017915  VIAF: 168434831   WorldCat (עם VIAF): 168434831
ג'ורג' קיי

| --- | --- |

 מידע אישי
 לידה:  21 בספטמבר 1891 מנצ'סטר, הממלכה המאוחדת של בריטניה הגדולה ואירלנד 
 פטירה:  18 באפריל 1954 (בגיל 62) ליברפול, הממלכה המאוחדת 
 עמדה:  בלם 
 
ג'ורג' קיי (אנגלית: George Kay;‏ 1891–1954) היה כדורגלן אנגלי ומאמנן של לוטון טאון, סאות'המפטון וליברפול.
קריירה

קיי נולד במנצ'סטר והצטרף לקבוצת בולטון וונדררס ב-1911. מאוחר יותר באותה השנה הצטרף לבלפסט סלטיק והפך לקפטן האנגלי הראשון של קבוצת כדורגל אירית. לאחר ההפסקה בכדורגל האנגלי בעקבות מלחמת העולם הראשונה, חזר קיי לאנגליה לקבוצת וסטהאם יונייטד, וב-1923 הוליך אותה לזכייה בגביע ה-FA במשחק הגמר הראשון ששוחק באצטדיון ומבלי.
משרת האימון הראשונה של קיי הגיעה ב-1929 כאשר הפך למאמנה של לוטון טאון. ב-1931 עבר קיי לאמן את סאות'המפטון, שם נשאר בתפקיד במשך 5 עונות.
ב-1936 התמנה קיי למאמן ליברפול והוביל אותם לאליפות החמישית שלהם בעונת 1946/47 וכן קטף מספר תארים מקומיים במחוז לנקשייר. בעונת 1949/50 הגיעה ליברפול תחת קיי לגמר גביע ההתאחדות, שם הפסידה לארסנל. קיי פרש מאימון בפברואר 1951 ונפטר בליברפול ב-1954.
אווה מולר

| --- | --- |

 לידה:  1920 הרפובליקה הפדרלית של גרמניה 
 פטירה:  19 בנובמבר 2006 (בגיל 86 בערך) אן ארבור, ארצות הברית 
 מקום לימודים:  מכללת סמית'  אוניברסיטת הרווארד  מכללת רדקליף 
 מוסדות:  אוניברסיטת מישיגן  הבנק הפדרלי של ניו יורק 
 תלמידי דוקטורט:  Deborah Levison 
 פרסים והוקרה:  פרס קרולין שואו בל (2000) 
 
אווה מולר (באנגלית: Eva Mueller‏;  26 בפברואר 1920–19 בנובמבר 2006) הייתה כלכלנית אמריקאית, פרופסור לכלכלה באוניברסיטת מישיגן.
ביוגרפיה

אווה מולר נולדה בגרמניה להורים בעלי השכלה בכימיה. אמה של אווה לא הצליחה למצוא עבודה בתחום ולכן המשיכה בלימודי תואר שלישי. זמן קצר לאחר עליית הנאצים לשלטון המשפחה עברה לארצות הברית. אווה מולר למדה במכללת סמית' עד לשנת 1942 ואחרי סיום הלימודים החלה לעבוד בבנק בניו יורק. לאחר סיום מלחמת העולם השנייה היא קיבלה מלגת לימודים והחלה לימודי תואר שלישי בכלכלה באוניברסיטת הרווארד. סיימה בשנת 1951.
לאחר סיום הלימודים היו לה קשיים לקבל עבודה בהיותה אישה, אך בסופו של דבר היא נקלטה באוניברסיטת מישיגן והתחילה לעבוד במכון לחקר מדעי החברה.
אווה מולר עבדה באוניברסיטת מישיגן במשך כל הקריירה.  בשנת 1957 היא הצטרפה לסגל של פקולטה לכלכלה בה קיבלה מינוי של פרופסור בשנת 1964 ופרופסור אמריטה בשנת 1988. בשנת 1969 התקבלה כעמיתה באגודת סטטיסטיקאים של ארצות הברית (באותה שנה עם מארי ד. אלדריג'). בשנת 2001  קיבלה את פרס אגודת כלכלנים האמריקאית.
אווה מולר התרכזה במחקרים בתחום התנהגות הצרכנים, פיתוח כלכלי ודמוגרפיה כלכלית. היא פרסמה עבודות בתחום השפעת אבטלה על ביטחון הצרכנים, סיבות להקטנת ילודה בטייוואן ועוד.
מועצה אזורית ברנר

מוֹעָצָה אֲזוֹרִית בְּרֶנֶר היא מועצה אזורית במחוז המרכז השוכנת בגבול מערבי של השפלה, בסמוך לרחובות ויבנה. שמה בא לה מן היישוב שבו היא ממוקמת, קיבוץ גבעת ברנר, הקרוי על שמו של הסופר יוסף חיים ברנר. למועצה מעמד מוניציפלי משנת 1950.
גאוגרפיה

המועצה משתרעת על שטח של 36,000 דונם. גבולותיה בין העיר רחובות בצפון לגדרה בדרום, בין מזכרת בתיה במזרח ויבנה במערב. תחום שיפוטה של המועצה כולל 7 יישובים וממוצע המרחקים ביניהם שמונה ק"מ: קיבוץ גבעת ברנר, קיבוץ קבוצת שילר, מושב קדרון, מושב בית אלעזרי, מושב בניה, כפר גיבתון ושיכון המשפחות בבסיס תל נוף. לישובי המועצה אופי כפרי-חקלאי.
מערכת החינוך במועצה כוללת עשרה גני ילדים, פעוטון, 8 צהרונים, 2 בתי ספר יסודיים, "בית אור" במושב קדרון, ו"בראשית" במושב בית אלעזרי ובית ספר "תיכון אזורי מקיף ע"ש י.ח. ברנר", בקיבוץ גבעת ברנר. בבתי הספר היסודיים מתקיימות מספר תוכניות ייחודיות כגון: תוכנית מצוינות ובית ספר מנגן. 

לפי נתוני הלשכה המרכזית לסטטיסטיקה (הלמ"ס) נכון לסוף אוגוסט 2024 (אומדן), מתגוררים במועצה אזורית ברנר 8,134 תושבים (מקום 198 בדירוג רשויות מקומיות בישראל). האוכלוסייה גדלה בקצב גידול שנתי של ‎-0.1%‏.   אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 91.4%. השכר החודשי הממוצע של שכיר במשך שנת 2021 היה 15,542 ש"ח (ממוצע ארצי: 11,330 ש"ח).
גבולות שטח השיפוט של המועצה הם:
בצפון: רחובות ומועצה אזורית גן רווה.
במזרח: קריית עקרון ומועצה אזורית גזר.
בדרום: גדרה ומועצה אזורית גדרות.
במערב: מועצה אזורית חבל יבנה.
יישובי המועצה

| מספר | צורת היישוב | ישוב | שנת הקמה | הערות |
| --- | --- | --- | --- | --- |
| 1 | מושב | בית   אלעזרי | 1948 |  |
| 2 | מושב | בניה | 1949 |  |
| 3 | קיבוץ | גבעת   ברנר | 1928 | הקיבוץ הגדול   בישראל, קרוי על שם יוסף חיים ברנר |
| 4 | מושב | גיבתון | 1933 |  |
| 5 | קיבוץ | קבוצת   שילר | 1927 |  |
| 6 | מושב |  קדרון | 1949 |  |
| 7 | שיכון משפחות   בבסיס צבאי |  בסיס תל   נוף | 1949 | המועצה מספקת   לו שירותים |
ראשי המועצה

שלום דברת (1950 - 1965)
בת שבע איילון (1965 - 1984)
מיכאל גלס (1984 - 1987)
חגי רודנר (1987 - 1998)
שאול שילה (1999)
מיקי עופר (1999 - 2012)
דורון שידלוב (משנת 2012)
ראו גם

חוות החרקים והפרפרים הישראלית
יוסף חיים ברנר
הערות שוליים

1 2 3 4 5 6  לטבלת הדירוג המלא.
↑  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוגוסט 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  מאזן מפוני מלחמת חרבות ברזל: מספר מפונים שנקלטו במועצה האזורית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף אוגוסט 2024 (אומדן).
1 2 3 4 5  הנתונים לפי טבלת רשויות מקומיות של למ"ס עבור 
סוף 2022
↑  הנתונים לפי טבלת מדד חברתי כלכלי של למ"ס נכון לשנת 2021
↑  פרופיל מועצה אזורית ברנר באתר הלמ"ס
↑  לפי האתר הרשמי של המועצה בתחום שיפוטה רק 6 היישובים   הראשונים, אך היא מספקת גם שירותים ל"שיכון משפחות בבסיס תל נוף".
↑  תוצאות הבחירות לראשות המועצה האזורית ברנר 2012 ,04.12.2012
| דגל ישראל מועצות אזוריות בישראל |
| --- | --- | --- |
| מחוז הצפון | אל-בטוף • בוסתאן אל-מרג' • גולן • הגלבוע • הגליל העליון • הגליל התחתון • מבואות החרמון • מגידו • מטה אשר • מעלה יוסף •  מרום הגליל • משגב • עמק הירדן • עמק המעיינות • עמק יזרעאל |  |
| מחוז חיפה | אלונה • זבולון • חוף הכרמל • מנשה |  |
| מחוז המרכז | ברנר • גדרות • גזר • גן רווה • דרום השרון • חבל יבנה • חבל מודיעין • חוף השרון • לב השרון • נחל שורק • עמק חפר • שדות דן |  |
| מחוז ירושלים | מטה יהודה |  |
| מחוז הדרום | אל קסום • אשכול • באר טוביה • בני שמעון • הערבה התיכונה • חבל אילות • חוף אשקלון • יואב • לכיש • מרחבים • נווה מדבר • רמת הנגב • שדות נגב • שער הנגב • שפיר • תמר |  |
| אזור יהודה והשומרון | גוש עציון • הר חברון • מגילות ים המלח • מטה בנימין • ערבות הירדן • שומרון |  |
|  מחוז המרכז |
| --- | --- | --- |
| נפות | נפת השרון • נפת פתח תקווה • נפת רמלה • נפת רחובות |    לחצו כדי להקטין חזרה    לחצו להגדלה    |
| ערים | אלעד • באר יעקב • גבעת שמואל • גני תקווה • הוד השרון • טייבה • טירה • יבנה • יהוד-מונוסון • כפר יונה • כפר סבא • כפר קאסם • לוד • מודיעין-מכבים-רעות • נס ציונה • נתניה • פתח תקווה • קלנסווה • ראש העין • ראשון לציון • רחובות • רמלה • רעננה |    לחצו כדי להקטין חזרה    לחצו להגדלה    |
| מועצות מקומיות | אבן יהודה • אליכין • בית דגן • בני עי"ש • גדרה • ג'לג'וליה • גן יבנה • זמר • כוכב יאיר צור יגאל • כפר ברא • מזכרת בתיה • סביון • פרדסיה • קדימה-צורן • קריית עקרון • שוהם • תל מונד |    לחצו כדי להקטין חזרה    לחצו להגדלה    |
| מועצות אזוריות | ברנר • גדרות • גזר • גן רווה • דרום השרון • חבל יבנה • חבל מודיעין • חוף השרון • לב השרון • נחל שורק • עמק חפר • שדות דן |    לחצו כדי להקטין חזרה    לחצו להגדלה    |
| ועדי רובע עירוני | נוה מונוסון • מכבים-רעות |    לחצו כדי להקטין חזרה    לחצו להגדלה    |
| --- | --- |
בקרת זהויות :  NLI: 987007415786005171  VIAF: 129554855   WorldCat (עם VIAF): 129554855
גרנוליט (סלע)

| --- | --- |

 סוג הסלע:  סלע מותמר
 הרכב:  פלגיוקלז, ואורתופירוקסן, קווארץ, אורתוקלז, גארנט. מינרלים נילווים: סילימניט, קורדיאריט, קיאניט, ביוטיט, רוטיל, אילמניט
 תכונות וזיהוי:  בעל גבישים בינוניים או גסים, פורפירי, איזוטרופי, גרנובלסטי
דיאגרמת סוגי הפציאס של הסלעים המותמרים ובתוכם הגרנוליט
גרנוליט הוא שמו של פציאס, כלומר משפחה של סלעים מותמרים, שהמכנה המשותף שלהם הוא המראה. 
הגרנוליט מתאפיין בכך שהוא נוצר בלחץ גבוה ובטמפרטורה גבוהה. מסיבה זו ניתן למצוא גרנוליט באזורים בהם קיימת או התקיימה פעילות טקטונית במעמקים.
מקור השם

מקור השם מעורב מלטינית ויוונית granulum – גרגר בלטינית ואילו λίθος ("ליתוס") ביוונית הוא סלע.
סביבת היווצרות והופעה בטבע

הגרנוליט נוצר בטמפרטורה של כ־800 מעלות ובלחץ של כעשרת אלפים אטמוספירות. התנאים האלו מתקיימים בדרך כלל בעומקים גדולים, מכאן שסביבת ההיווצרות האופיינית של הסלע היא התמרה אזורית, כלומר תנועות ולחצים של שכבות ולוחות בקנה מידה גדול, שהם בדרך כלל תוצאה מטקטוניקה, אבל גם יכולים להיווצר כתוצאה של המסה מהירה של קרחונים.
המראה של הגרנוליט, יכול להזכיר מאוד סלעי יסוד כמו גרניט או דיוריט, אך בגרנוליט לא קיימים כמעט גבישים אידיומורפים, אותם ניתן לזהות בבדיקה מיקרוסקופית.
סלעי אב (פרוטולית) והרכב מינרלי

לגרנוליט מגוון רחב של סלעי אב, מטבע הדברים הם שייכים לסוגי הסלעים שאינם יציבים בתנאי ההתמרה האופייניים לגרנוליט. סלעי אב יכולים להיות סלעי משקע כמו פצלים וחוואר או סלעי יסוד כמו גרניט.
התנאים להיווצרות הגרנוליט גורמים להפרדה של גזים והידרוקסידים מהסלע ולכן בגרנוליט לא צפויים להמצא מינרלים שמכילים הידרוקסידים כמו האמפיבול, אלא מינרלים צפופים ומלוכדים כמו קוורץ, אלומוסיליקטים ופירוקסנים. נהוג להגדיר גרנוליטים בעלי תכולה של למעלה משלושים אחוז של מינרלים מקבוצת הפירוקסן כ"גרנוליטים מאפיים"
תפוצה

הגרנוליטים מצויים באזורים יבשתיים יציבים, בדרך כלל פרקמבריים, כמו בהרי האלפים ובדרום הודו. לעיתים מצוי גרנוליט בסמוך למרבצי צ'רנוקיט, מה שמביא חוקרים לחשוב כי גם האחרון מותמר.